Tawioun
Den Tawioun (och alt Tavioun) ass eng Strooss déi an der Stad Lëtzebuerg d'Neiduerf mam Zens verbënnt.

Geographie 
Vun der Neiduerfer Strooss am Neiduerf aus, geet den Tawioun op 249 Héichtemeter fort, leeft de Bierg aus a stéisst um Zens op enger Héicht vun 324 m ëstlech vum Fetschenhaffer Kierfecht op d'Tréierer Strooss.

Numm 
Den Numm vun der Strooss geet op den Oktavian zeréck, e Bouf vum Péiter Ernest vu Mansfeld a senger zweeter Fra, der Marie de Montmorency.

De Mansfeld hat eng ronn 5 km laang Mauer ronderëm den Déieregaart baue gelooss, deen zu sengem Schlass gehéiert huet. An der Mauer waren e puer Paarten an eng dovu war d'Porta Octaviani. Déi genee Plaz wou se stoung ass net gewosst, awer verschidden Historiker situéiere s'um Fetschenhaff.

Kuckt och 
 Lëscht vu lëtzebuergesche Stroossennimm an der Stad

Um Spaweck 

 Fanny Beck, Was bedeuten die Straßennamen der Stadt?, Ons stad 80/2005, S. 19

Stroossen um Zens
Stroossen am Quartier Neiduerf/Weimeschhaff‎